

**แผนการเสริมสร้างมาตรฐาน วินัยคุณธรรม**

**จริยธรรมและป้องกันการทุจริต**

**ปีงบประมาณ พ.ศ.2561-2565**

**จัดทำโดย**

**องค์การบริหารส่วนตำบลแก้มอ้น**

**อำเภอจอมบึง จังหวัดราชบุรี**

คำนำ

 ตามที่คณะรัฐมนตรี มีมติเห็นชอบยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560 - 2564) ในการประชุมเมื่อวันที่ 11 ตุลาคม 2559 และเห็นชอบให้หน่วยงานภาครัฐแปลงแนวทางและมาตรการตามยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ.2560 - 2564) สู่การปฏิบัติ โดยให้เริ่มดำเนินการตั้งแต่ปีงบประมาณ พ.ศ.2560 เป็นต้นไป รวมทั้งให้หน่วยงานภาครัฐดำเนินการโดยคำนึงถึงความสอดคล้องกับยุทธศาสตร์ชาติ 20 ปี และแผนปฏิรูปประเทศด้านต่างๆด้วย

 เพื่อให้การดำเนินงานด้านการป้องกันและปราบปรามการทุจริตบรรลุผลสัมฤทธิ์ตามวัตถุประสงค์ งานการเจ้าหน้าที่ ฝ่ายบริหารงานทั่วไป สำนักปลัด จึงได้จัดทำแผนการเสริมสร้างวินัยคุณธรรม จริยธรรม และป้องกันการทุจริตขององค์การบริหารส่วนตำบลแก้มอ้น ประจำปีงบประมาณ พ.ศ.2561-2565 ขึ้น โดยมีความสอดคล้องกับยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 มาตรการป้องกันและปราบปรามการทุจริตภาครัฐ และนโยบายของรัฐบาล เพื่อเป็นแนวทางในการดำเนินงานด้านการป้องกันและปราบปรามการทุจริตในหน่วยงาน อันจะส่งผลให้ปฏิบัติราชการให้มีความโปร่งใส บุคลากรขององค์การบริหารส่วนตำบลแก้มอ้นมีความซื่อสัตย์สุจริต และมีคุณธรรม จริยธรรม

 นายชูศักดิ์ เนตรธุวกุล

 นายกองค์การบริหารส่วนตำบลแก้มอ้น

**ส่วนที่ 1**

**1. หลักการและเหตุผล**

 1.1 คำสั่งคณะรักษาความสงบแห่งชาติ ฉบับที่ 69/2557 ลงวันที่ 18 มิถุนายน 2557 เรื่อง มาตรการป้องกันและแก้ไขปัญหาการทุจริตประพฤติมิชอบ โดยให้ทุกส่วนราชการและหน่วยงานภาครัฐกำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน ดังนี้

 ข้อ 1 ให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงานและส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบ

 ข้อ 2 ในกรณีที่มีการกล่าวหาหรือพบเหตุอันควรสงสัยว่า ข้าราชการและเจ้าหน้าที่ของรัฐกระทำการหรือเกี่ยวข้องกับการทุจริตประพฤติมิชอบ ทั้งในฐานะตัวการ ผู้ใช้ หรือผู้สนับสนุน ให้หัวหน้าส่วนราชการและหัวหน้าหน่วยงานของรัฐดำเนินการตามอำนาจหน้าที่ภายใต้พระราชบัญญัติระเบียบบริหารราชการแผ่นดิน พ.ศ.2534 และพระราชกฎษฎีกาว่าด้วยหลักเกณฑ์วิธีการบริหารกิจการบ้านเมืองที่ดี พ.ศ.2546 ประกอบกฎหมาย ระเบียบ ข้อบังคับที่เกี่ยวข้องกับการบริหารงานบุคคล โดยให้บังคับใช้มาตรการทางวินัย มาตรการทางปกครอง และมาตรการทางกฎหมายอย่างเฉียบขาดและรวดเร็ว

 ข้อ 3 ในกรณีการจัดซื้อจัดจ้างของส่วนราชการและหน่วยงานของรัฐ ให้หัวหน้าส่วนราชการและหัวหน้าหน่วยงานของรัฐ มีหน้าที่ในการควบคุม กำกับดูแลการดำเนินงานให้เป็นไปตามบทบัญญัติแห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ.2542 อย่างเคร่งครัด

 ข้อ 4 กรณีหัวหน้าส่วนราชการหรือผู้บังคับบัญชาปล่อยปละละเลย ไม่ดำเนินการตาม ข้อ 2 และข้อ 3 ให้ถือเป็นความผิดทางอาญาแล้วแต่กรณี

 ข้อ 5 ให้สำนักงานคณะกรรมการป้องกันและปราบปรามการทุจริตในภาครัฐ ดำเนินการ แสวงหา รวบรวม และดำเนินการอื่นใด เพื่อให้ได้มาซึ่งข้อเท็จจริงและพยานหลักฐานในการที่จะทราบรายละเอียดและพิสูจน์เกี่ยวกับการทุจริตในภาครัฐ รวมทั้งติดตาม เร่งรัดผลการดำเนินงานตามข้อ 1 ข้อ 2 ข้อ 3 และข้อ 4 และรายงานผลการปฏิบัติพร้อมทั้งเสนอความเห็นให้คณะรักษาความสงบแห่งชาติทราบและพิจารณาอย่างต่อเนื่อง

 1.2 นโยบายของรัฐบาลของพลเอก ประยุทธ์ จันทร์โอชา ที่แถลงต่อสภานิติบัญญัติแห่งชาติ เมื่อวันที่ 12 กันยายน 2557 ข้อ 10 การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ

 ข้อ 10.4 เสริมสร้างระบบคุณธรรมในการแต่งตั้งโยกย้ายบุคลากรภาครัฐวางมาตรการป้องกันการแทรกแซงจากนักการเมือง และส่งเสริมให้มีการนำระบบพิทักษ์คุณธรรมมาใช้ในการบริหารงานบุคคลของเจ้าหน้าที่ฝ่ายต่างๆ

 ข้อ 10.5 ใช้มาตรการทางกฎหมาย การปลูกฝังค่านิยมคุณธรรม จริยธรรมและจิตสำนึกในการรักษาศักดิ์ศรีของความเป็นราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพ เพื่อป้องกันและปราบปรามการทุจริตและประพฤติมิชอบของเจ้าหน้าที่ของรัฐทุกระดับอย่างเคร่งครัด ยกเลิกหรือแก้ไขกฎหมาย ระเบียบ ข้อบังคับต่างๆ ที่ไม่จำเป็นและสร้างภาระแก่ประชาชนเกินควร หรือเปิดช่องโอกาสการทุจริต เช่น ระเบียบการจัดซื้อจัดจ้าง การอนุญาต อนุมัติ และการขอรับบริการจากรัฐ ซึ่งมีขั้นตอนยืดยาว ใช้เวลานาน ซ้ำซากและเสียค่าใช้จ่ายทั้งของภาครัฐและประชาชน

 1.3 แผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560 - 2564) ประเด็นยุทธศาสตร์ที่ 6 : การบริหารจัดการในภาครัฐ การป้องกันการทุจริตประพฤติมิชอบและธรรมาภิบาลในสังคมไทย กำหนดเป้าหมาย “เพิ่มระดับคะแนนของดัชนีการรับรู้การทุจริตสูงกว่าร้อยละ 50 เมื่อสิ้นสุดแผนพัฒนาฯ ฉบับที่ 12”

 1.4 สำนักงานคณะกรรมการป้องกันและปราบปรามการทุจริตแห่งชาติ ได้จัดทำยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560 - 2564) กำหนดเป้าประสงค์เชิงยุทธศาสตร์ “ยกระดับคะแนนของดัชนีการรับรู้การทุจริต” (Corruption Perception Index : CPI) สูงกว่าร้อยละ 50” มุ่งสู่เป้าหมาย “ประเทศไทยใสสะอาด ไทยทั้งชาติต้านทุจริต (Zero Tolerance & Clean Thailand) ” เมื่อสิ้นสุดแผนยุทธศาสตร์ชาติฯ ในปี 2564 โดยกำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

 ยุทธศาสตร์ที่ 1 สังคมที่ไม่ทนต่อการทุจริต

 ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

 ยุทธศาสตร์ที่ 3 สกัดดั้นการทุจริตเชิงนโยบาย

 ยุทธศาสตร์ที่ 4 พัฒนาระบบป้องกันการทุจริตเชิงรุก

 ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

 ยุทธศาสตร์ที่ 6 ยะระดับคะแนนดัชนีการรับรู้การทุจริต

 1.5 องค์การบริหารส่วนตำบลแก้มอ้น ได้จัดทำแผนการเสริมสร้างวินัยคุณธรรม จริยธรรมและป้องกันการทุจริต (พ.ศ.2561 - 2565) เพื่อใช้เป็นแนวทางในการบริหารจัดการองค์การบริหารส่วนตำบลแก้มอ้น ในระยะ 5 ปีข้างหน้า เพื่อส่งเสริมให้พนักงาน บริหารจัดการและดำเนินงานให้เกิดผลสัมฤทธิ์ต่อภารกิจของรัฐและประโยชน์สุขของประชาชน องค์การบริหารส่วนตำบลแก้มอ้นซึ่งเป็นส่วนราชการของกระทรวงมหาดไทย อันประกอบไปด้วยบุคลากรที่เป็นพนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบลแก้มอ้น จึงมีหน้าที่ดำเนินการให้เป็นไปตามหลักประมวลจริยธรรม เพื่อดำเนินการตามอำนาจหน้าที่ที่กำหนดไว้ตามหลักการของประมวลจริยธรรม โดยมีวัตถุประสงค์หลักเพื่อเผยแพร่ประชาสัมพันธ์ ส่งเสริมให้บุคลากรมีคุณธรรมจริยธรรม และยึดหลักธรรมาภิบาล มีปฏิบัติตามประมวลจริยธรรมอย่างสม่ำเสมอ

**ส่วนที่ 2**

**2. วิสัยทัศน์**

 “สร้างสรรค์สังคมที่มีคุณธรรมนำความรู้สู่การดำรงชีวิตตามแนวปรัชญาของเศรษฐกิจพอเพียงและบริหารตามหลักการแบบธรรมาภิบาล”

**3. วัตถุประสงค์**

 1. สังคมองค์การบริหารส่วนตำบลแก้มอ้นมีพฤติกรรมร่วมต้านการทุจริต

 2. การทุจริตถูกยับยั้งอย่างเท่าทัน

 3. เกิดวัฒนธรรมมุ่งต้านการทุจริตในทุกภาคส่วน

 4. การปราบปรามการทุจริตและการบังคับใช้กฎหมาย มีความรวดเร็ว เป็นธรรม และได้รับความร่วมมือจากประชาชน

**4. เป้าประสงค์**

 1. เพื่อส่งเสริมให้บุคลากรของรัฐทุกระดับมีคุณธรรม ยึดหลักธรรมาภิบาล

 2. เพื่อส่งเสริมให้ทุกภาคส่วนของสังคมตระหนักถึงความสำคัญและร่วมมือกันในการป้องกันและปราบปรามการทุจริตและประพฤติมิชอบในภาครัฐ

 3. เพื่อยกย่องเชิดชูข้าราชการและเจ้าหน้าที่ของรัฐทุกระดับที่เป็นแบบอย่างที่ดีของการเป็นผู้มีคุณธรรม จริยธรรม

 4. เพื่อสร้างสรรค์สังคมราชการไทยให้ตระหนักถึงคุณธรรมศีลธรรมกฎหมาย และกฎแห่งกรรม และคุ้มครองบุคคลผู้กระทำดีเพื่อราชการไทย

**ส่วนที่ 3**

**5. แผนการเสริมสร้างวินัยคุณธรรม จริยธรรม และป้องกันการทุจริต องค์การบริหารส่วนตำบลแก้มอ้น พ.ศ.2561 - 2565**

 องค์การบริหารส่วนตำบลแก้มอ้น ได้จัดทำแผนการเสริมสร้างวินัยคุณธรรม จริยธรรม และป้องกันการทุจริต ประจำปีงบประมาณ พ.ศ. 2561 – 2565 เพื่อให้การเสริมสร้างวินัย คุณธรรม จริยธรรม ป้องกันการทุจริตขององค์การบริหารส่วนตำบลแก้มอ้น มีแผนการปฏิบัติที่ชัดเจน เป็นเครื่องมือกำกับความประพฤติและปฏิบัติหน้าที่ของบุคคลากรทุกคน และเพื่อให้การบริหารราชการเป็นไปอย่างมีประสิทธิภาพและมีธรรมาภิบาล อันจะทำให้ประชาชนเกิดความมั่นใจ ศรัทธาและไว้วางใจในการบริหารงานภาครัฐ ดังนั้น องค์การบริหารส่วนตำบลแก้มอ้น จึงกำหนดแผนการเสริมสร้างวินัยคุณธรรม จริยธรรม และป้องกันการทุจริต ระยะ 5 ปี พ.ศ.2561-2565

**ยุทธศาสตร์ที่ 1 เสริมสร้างจิตสำนึก ค่านิยมให้หน่วยงานภาครัฐบริหารงานตามหลักธรรมาภิบาล**

|  |  |  |  |  |  |
| --- | --- | --- | --- | --- | --- |
| มาตรการ | โครงการ/กิจกรรม | ตัวชี้วัด | หน่วยนับ | เป้าหมาย | ผู้รับผิดชอบ |
| 2561 | 2562 | 2563 | 2564 | 2565 |
| 1. เผยแพร่ ปลูกฝัง ส่งเสริมให้บุคลากรขององค์การบริหารส่วนตำบลแก้มอ้นทุกระดับปฏิบัติตนตามหลักคุณธรรม จริยธรรม  | 1. อบรมคุณธรรมและจริยธรรม2. ส่งเสริมการพัฒนาองค์กรสู่องค์กรธรรมาภิบาล | จำนวนบุคลากรที่ฝึกอบรมจำนวนบุคลากรที่ฝึกอบรม | จำนวนคนจำนวนคน | 100100 | 100100 | 100100 | 100100 | 100100 | สำนักงานปลัด |

 **ยุทธศาสตร์ที่ 2 บูรณาการหน่วยงานทุกภาคส่วนในการป้องกันและปราบปรามการทุจริตภาครัฐ**

|  |  |  |  |  |  |
| --- | --- | --- | --- | --- | --- |
| มาตรการ | โครงการ/กิจกรรม | ตัวชี้วัด | หน่วยนับ | เป้าหมาย | ผู้รับผิดชอบ |
| 2561 | 2562 | 2563 | 2564 | 2565 |
| 1. ส่งเสริมให้เกิดการประสานความร่วมมือของทุกภาคส่วนของสังคมในการป้องกันและปราบปรามการทุจริตในภาครัฐ | 1.โครงการป้องกันและปราบปรามการทุจริตในภาครัฐ2.โครงการท้องถิ่นโปร่งใส ห่างไกลคอร์รัปชั่น3.โครงการปั้นเด็กไทยโตไปไม่โกง4.กิจกรรมคุณธรรมจริยธรรมในเด็กปฐมวัย | จำนวนผู้เข้าร่วมการอบรมจำนวนผู้เข้าร่วมการอบรมจำนวนผู้เข้าร่วมการอบรมจำนวนผู้เข้าร่วมกิจกรรม | จำนวนคนจำนวนคนจำนวนคนจำนวนคน | 100100100100 | 100100100100 | 100100100100 | 100100100100 | 100100100100 | สำนักงานปลัดสำนักงานปลัดสำนักงานปลัดสำนักงานปลัด |

**ยุทธศาสตร์ที่ 3 การส่งเสริมคุณธรรมในองค์กรเพื่อเป็นต้นแบบให้ข้าราชการได้เรียนรู้และปฏิบัติตาม**

|  |  |  |  |  |  |
| --- | --- | --- | --- | --- | --- |
| มาตรการ | โครงการ/กิจกรรม | ตัวชี้วัด | หน่วยนับ | เป้าหมาย | ผู้รับผิดชอบ |
| 2561 | 2562 | 2563 | 2564 | 2565 |
| 1. สนับสนุนผู้บริหารให้มีบทบาทในการส่งเสริมบุคลากรในสังกัดให้ปฏิบัติตนตามหลักคุณธรรม จริยธรรม ธรรมาภิบาล  | 1. ฝึกอบรมผู้บริหาร สมาชิกสภาฯ พนักงานส่วนตำบล ลูกจ้างประจำ พนักงานจ้างและผู้นำชุมชน2. กิจกรรมยกย่องเชิดชูบุคคลต้นแบบ3. พนักงานดีเด่น | จำนวนผู้เข้าร่วมกิจกรรมจำนวนกิจกรรมจำนวนกิจกรรม | จำนวนคนครั้งครั้ง | 10011 | 10011 | 10011 | 10011 | 10011 | สำนักงานปลัดสำนักงานปลัดสำนักงาน ปลัด |

**ยุทธศาสตร์ที่ 4 การสร้างการมีส่วนร่วมของประชาชนในการตรวจสอบคุณธรรม จริยธรรม ธรรมาภิบาล ของข้าราชการและหน่วยงานของรัฐ**

|  |  |  |  |  |  |
| --- | --- | --- | --- | --- | --- |
| มาตรการ | โครงการ/กิจกรรม | ตัวชี้วัด | หน่วยนับ | เป้าหมาย | ผู้รับผิดชอบ |
| 2561 | 2562 | 2563 | 2564 | 2565 |
| 1. เปิดโอกาสให้ประชาชนเข้าถึงข้อมูลในการตรวจสอบการทำงานของบุคลากรขององค์การบริหารส่วนตำบลแก้มอ้น | 1. จัดระบบการติดตามข้อมูลที่ได้จัดทำรายงาน ประกาศ และเปิดเผยข้อมูลข่าวสารให้เป็นไปตาม พ.ร.บ.ว่าด้วยข้อมูลข่าวสารของทางราชการ2.การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน3.จัดเผยแพร่ข้อมูลข่าวสารเกี่ยวกับการจัดซื้อจัดจ้างและรายงานผลการปฏิบัติราชการให้ประชาชนทราบ | จำนวนช่องทางในการเผยแพร่ประชาสัมพันธ์จำนวนช่องทางในการเผยแพร่ประชาสัมพันธ์จำนวนครั้งในการเผยแพร่ประกาศการจัดซื้อจัดจ้าง | ช่องทางช่องทางช่องทาง | 331 | 331 | 331 | 331 | 331 | ทุกส่วนราชการทุกส่วนราชการกองคลัง |